കടയ്ക്കോട് വിശ്വംഭരന് അനുസ്മരണം കൊല്ലം : പ്രമുഖ കാഥികനും ഭാഷാദ്ധ്യാപകനും പുരോഗമന കലാ സാഹിത്യ സംഘത്തിന്റെ നേതാവുമായിരുന്ന പ്രൊഫ. കടയ്ക്കോട് വിശ്വംഭരന് അനുസ്മരണം ഒക്ടോബര് 23ന് എഴുകോണില് നടക്കും. അനുസ്മരണത്തിന്റെ ഭാഗമായി കടയ്ക്കോട് വിശ്വംഭരന് ഫൗണ്ടേഷന് സംസ്ഥാന തലത്തില് സംഘടിപ്പിക്കുന്ന കഥാപ്രസംഗ മഹോത്സവം ഒക്ടോബര് 5ന് തുടങ്ങും. 17 മുതല് ഫൈനല് മത്സരങ്ങള് നടക്കും. സീനിയര് ജൂനിയര് വിഭാഗങ്ങളിലായി ഓണ്ലൈനായാണ് മത്സരങ്ങള് നടക്കുന്നത്. ഒക്ടോബര് 3 വരെ മത്സരാര്ത്ഥികള്ക്ക് അപേക്ഷിക്കാം. ഒക്ടോബര് 5 വരെ പ്രാഥമിക മത്സരങ്ങള്ക്ക് എന്ട്രികള് സമര്പ്പിക്കാം. ഇരു വിഭാഗങ്ങളിലും ഒന്നും രണ്ടും സ്ഥാനങ്ങള് നേടുന്നവര്ക്ക് 15000, 10000, രൂപാ വീതം കാഷ് അവാര്ഡും ട്രോഫിയും നല്കും. പങ്കെടുക്കുന്ന എല്ലാവര്ക്കും സര്ട്ടിഫിക്കറ്റും പ്രോത്സാഹന സമ്മാനവും നല്കും. കഥാപ്രസംഗ രംഗത്ത് സമഗ്ര സംഭാവന നല്കിയ കാഥികനും 2020 21ല് പ്രസിദ്ധീകരിച്ച മികച്ച കവിതാ സമാഹാരത്തിനും അനുസ്മരണ ചടങ്ങില് പുരസ്കാരങ്ങള് നല്കുമെന്ന് ഫൗണ്ടേഷന് ചെയര്മാന് എഴുകോണ് സന്തോഷും ജനറല് സെക്രട്ടറി വി.സന്ദീപും അറിയിച്ചു.കൂടുതല് വിവരങ്ങള്ക്ക്: 7592863896,9496973202